Na temelju članka 35. st. 2. Statuta Osnovne škole Veliki Bukovec, članka 7. Pravilnika o korištenju vlastitih prihoda od obavljanja vlastite djelatnosti proračunskih korisnika Varaždinske županije iz područja školstva (KLASA: 602-01/20-01/12, UBROJ: 2186/1-02/1-20-3 od 21. kolovoza 2020.), a uz primjenu članka 52. Zakona o proračunu („Narodne novine“ broj 87/08, 136/12 i 15/15), Školski odbor Osnovne škole Veliki Bukovec, na sjednici održanoj 4. studenog 2020. godine, donosi sljedeći

**PRAVILNIK O NAČINU KORIŠTENJA VLASTITIH PRIHODA**

Članak 1.

Odredbe ovog Pravilnika odnose se na prihode Osnovne škole Veliki Bukovec ostvarene od prihoda od iznajmljivanja prostora, prodaje proizvoda nastalih radom učeničke zadruge te prihoda od donacija i pomoći (u daljnjem tekstu: vlastiti prihodi).

Odredbe ovog Pravilnika ne odnose se na sredstava državnog proračuna, proračuna jedinica lokalne samouprave i jedinica područne (regionalne) samouprave za financiranje redovite i programske djelatnosti.

Članak 2.

Vlastiti prihodi iz članka 1. ovog Pravilnika koristit će se za opremanje i održavanje prostora koji se iznajmljuje, opremanje i unapređenje rada učeničke zadruge, a ovisno o količini sredstava, i za rashode i naknade za zaposlene, materijalne rashode i usluge te za nabavu opreme.

Članak 3.

Prihodi od donacija i pomoći prvenstveno se koriste u svrhe i na način predviđen ugovorom o donaciji, odnosno odlukom o pomoći.

Članak 4.

Vlastiti prihodi prikupljeni tijekom jedna kalendarske godine koji se ne utroše za podmirenje troškova iz članka 2. ovog Pravilnika nastalih u toj kalendarskoj godini prebaciti će se u sljedeću kalendarsku godinu za podmirenje iste vrste troškova za koje su inicijalno bili namijenjeni.

Članak 5.

Na prijedlog ravnatelja Školski odbor svake godine najkasnije do 31. prosinca, donosi plan trošenja vlastitih prihoda u kojem će biti navedena visina očekivanih vlastitih prihoda u narednoj godine te pregled očekivanog trošenja vlastitih prihoda po pojedinim kategorijama troškova.

Ravnatelj svake godine, najkasnije do 31. ožujka, podnosi Školskom odboru izvješće o ostvarenim vlastitim prihodima i trošenju sredstava iz vlastitih prihoda u prethodnoj godini. Ako se u raspodjeli vlastitih prihoda u prethodnoj godini odstupilo od omjera raspodjele vlastitih prihoda po pojedinim kategorijama troškova predviđenog člankom 2. ovog Pravilnika, ravnatelj će obavijestiti Školski odbore o uzrocima odstupanja te mjerama poduzetim za otklanjanje uzroka koji su doveli do tog odstupanja.

Članak 6.

Ovaj Pravilnik stupa na snagu osmog dana od dana njegova objavljivanja na oglasnoj ploči i mrežnim stranicama škole.

KLASA: 003-05/20-01/1

URBROJ:2186-140-07-20-3

Predsjednica Školskog odbora:

Verica Šehić

Ovaj Pravilnik objavljen je na Oglasnoj ploči Škole 5.11.2020. godine, a stupa na snagu 13.11.2020. godine